Vince Carter
Vincentas Lamaras Karteris (angl. Vincent Lamar Carter; g. 1977 m. sausio 26 d. Deitona Byče) – JAV krepšininkas, olimpietis. Atstovavo Memfio „Grizzlies“ ekipai. 1998 m. NBA naujokų biržoje buvo pašauktas 5 šaukimu Oklando „Warriors“ komandos, kuri jį iškeitė į Toronto „Raptors“. 2011 m. pelnė 20 000-ajį karjeros tašką, tapdamas 37-uoju tai pasiekusiu žaidėju lygos istorijoje. Įkūrė „Vilties ambasados fondą“ (angl. Embassy of Hope Foundation), norėdamas padėti šeimoms ir vaikams Floridoje, Naujajame Džersyje ir Toronte. 2007 m. jam įteiktas Floridos gubernatoriaus apdovanojimas už labdaringą veiklą gimtojoje valstijoje.